શિવિલ કૌશિક: ૨૦ વર્ષનાે શિવિલ કૌશિક ડાબોડી અનઓર્થોડોક્સ બોલર છે. તેની ખાસિયત છે તેની બોલિંગ એક્શન. શિવિલ દક્ષિણ આફ્રિકાના પોલ એડમ્સની જેમ કંઈક અનોખી એક્શનથી બોલિંગ કરે છે. કર્ણાટકનો આ બોલર આ સિઝનમાં ગુજરાત લાયન્સ તરફથી રમવાનો છે. તેને ગુજરાતની ફ્રેંચાઇઝીએ રૂ. ૧૦ લાખની બેસ પ્રાઇસમાં ખરીદ્યો છે. શિવિલ કૌશિકનું કહેવું છે કે, ”હવે હું મોટા ખેલાડીઓની સાથે રમીશ. આ મારા માટે ગૌરવ સમાન છે.” છ ફૂટ ઊંચાે આ બોલર તેની શાનદાર લાઇન લેન્થ માટે જાણીતો છે. કર્ણાટક પ્રીમિયર લીગમાં કૌશિકે શાનદાર બોલિંગ કરીને બધાનું ધ્યાન ખેંચ્યું હતું, પરંતુ આઇપીએલમાં શિવિલ કૌશિકને પોતાની કરિયરને એક નવી ઊંચાઈએ લઈ જવાની તક છે.